ועדת הכלכלה, כנסת 25, פרוטוקול מספר 150, 2023-06-25 00:00

דוד ביטן: בוקר טוב לכולם, אני פותח את הישיבה

דוד ביטן:  הנגשת חופים לפעילות ימית של כלי שיט

דוד ביטן:  זה המשך לישיבה הקודמת, אנחנו לא מתחילים את הכול מאפס, אף אחד לא צריך עוד פעם להתחיל את כל הסיפור מאפס

דוד ביטן:  נתנו לכם כמה בקשות, יש התקדמות מסוימת?      

עידן גרינבאום: בוקר טוב, אדוני היושב ראש

עידן גרינבאום:  ראשית, אני מברך אותך על זה שנכנסת לעומק של הנושא

עידן גרינבאום:  לצערי הרב כדי לתת את התשובות המלאות, חבל שאין פה נציגות גם של שכנינו, טבריה ומגדל

דוד ביטן: הנציג של מגדל דיבר איתי, אני אעדכן מה הוא אמר לי

דוד ביטן:  הוא לא יכול היה לבוא היום

עידן גרינבאום: ומי שבעיקר חסר פה, ואני מבין שגם בדיון הקודם הוא היה חסר, אני מתנצל, בדיון הקודם הייתי בחו"ל, זה החברים שלנו מרשות מקרקעי ישראל, שהם חלק משמעותי מה - - -      

דוד ביטן: הזמנו אותם? אולי לא הזמנו אותם

עידן גרינבאום: תכנון זה דבר חשוב במדינת ישראל, אבל קניין - - -     

דוד ביטן: הם לא הוזמנו בטעות

דוד ביטן:  אני לא מאמין שנגמור היום ולכן אין בעיה

עידן גרינבאום: קניין זה חלק מהבעיה המרכזית

עידן גרינבאום:  בפולדר שנמצא לידך יש סטטוס, אתה יכול לפתוח אותו בעמוד 3, עשינו בדיקה של המצב הקיים בכל מתקני השיט הפרטיים שבסובב כנרת, על פי התמ"א כמובן, שהמגבלה שעליה אנחנו עובדים היא מגבלת התמ"א, שהיא זאת שהכתיבה מה אפשר ואיפה והיא גם קבעה מה מותר, איך מייצרים מתקני שיט חדשים

עידן גרינבאום:  זה הסטטוס, בשני העמודים האלה יש מה הסטטוס היום ומה החסמים העתידיים והחסמים הם מאוד גדולים בכל הנקודות הקיימות

דוד ביטן: איזה חסמים?      

עידן גרינבאום: אני אתן לך דוגמה אחת קטנה

עידן גרינבאום:  חוף גופרה שייך לאיגוד ערים כנרת, בעורף שלו על פי התמ"א יש אפשרות להקים חניון סירות, רק שהשטח שעליו אפשר להקים חניון סירות הוא שטח משבצת של קיבוץ עין גב

עידן גרינבאום:  אנחנו באנו לרמ"י ואמרנו שנקדם בשותפות עם קיבוץ עין גב

דוד ביטן: למה, עין גב לא מוכנים?      

עידן גרינבאום: עין גב מתים לעשות את זה, אבל רמ"י אמר לא יקום ולא יהיה

עידן גרינבאום:  המינהל אמר לא יקום ולא יהיה, קודם נוציא את עין גב מהשטח הזה, נקצה אותו לאיגוד ערים כנרת ואז תעשו חניון סירות

דוד ביטן: למה? אחר כך תעשו מה שאתם רוצים

עידן גרינבאום: אתה יודע שתהליך כזה במדינת ישראל מול קיבוץ שזה משבצת שלו זה –      

דוד ביטן: ייקח כמה שנים

עידן גרינבאום: בדיוק, זה לנכדים

דוד ביטן: קודם כל אתם תגישו, שתי הרשויות שיגישו את הבקשות ביחד ואז רמ"י, מה יעשו? יגידו שהם לא מוכנים בגלל שאין שינוי בהקצאה?      

עידן גרינבאום: הם אמרו את זה כבר

דוד ביטן: לא, עזוב מה שהם אומרים, כשאתה מגיש בקשה לוועדות זה שונה

עידן גרינבאום: הוגש כבר ומנהל מרחב צפון אמר לא יקום ולא יהיה

דוד ביטן: הוא הגיש תגובה לוועדה?      

עידן גרינבאום: לבקשה שלנו, של האיגוד

עידן גרינבאום:  כן, הוא אמר לנו לא יקום ולא יהיה בסיכום דיון רשמי

עידן גרינבאום:  אני אקפוץ לחלק האחרון ויש פה נקודה אחת שלא עלתה בדיון האחרון ולהבנתי היא תביא פתרון משמעותי מאוד לכל מה שקורה היום בסובב כנרת

עידן גרינבאום:  בכפר הנופש האון, יש שם אזור תיירותי, בפרונט של החוף יש כפר נופש פעיל ולידו חוף של קמפינג שהוא בבעלות פרטית

דוד ביטן: זה המקום ההוא שאמרתם שיש שם הרבה מקומות חניה?      

קריאה: לא, זה גן אפרת

עידן גרינבאום: גן אפרת זה פחות אופציה, אבל תיכף אפשר להעלות את זה

דוד ביטן: למה? הבנתי ששם יש הרבה שטח

עידן גרינבאום: נכון, אבל התמ"א אוסרת על זה באופן קטגורי ויש שם עוד הרבה בעיות מסביב בגן אפרת

דוד ביטן: מה התמ"א אוסרת שם?      

עידן גרינבאום: היא אומרת שזה אזור שלא שטים בו, אזור אסור לשיט

קריאה: למה הוא אסור לשיט?      

עידן גרינבאום: חבר'ה, אני לא עשיתי את התמ"א אז אני לא כל כך יודע להגיע לכם

עידן גרינבאום:  ההחלטה של תמ"א אושרה בממשלה

דוד ביטן: אי אפשר להתחיל משם אפילו? קודם כל חניון אפשר לעשות שם, השאלה אם אי אפשר לעשות ירידה

דוד ביטן:  שם הבנתי שזה פתרון

עידן גרינבאום: קו חוף שמור שמעוגן בתמ"א, המשמעות של זה היא לשנות את התמ"א, את תכנית המתאר הארצית

עידן גרינבאום:  אבל נגיד מה כן הפתרון לפני הבעיות

עידן גרינבאום:  חניון האון, בשבוע הבא תעלה בוועדה המקומית לתכנון ובנייה הבקשה שלהם לשימוש חורג להקמת חניון

עידן גרינבאום:  יש שם שטח אדיר שאפשר לעשות לדעתי משהו כמו 300-200 סירות

דוד ביטן: יש אפשרות לרדת ב-12 מקומות של הירידה?      

עידן גרינבאום: לא, אבל מיד אחרי הוועדה המקומית הם יגישו למחוזית בקשה למדרון

דוד ביטן: כמה סירות יכולות לחנות שם?      

עידן גרינבאום: בסביבות 300 דירות אפשר להכניס שם

עידן גרינבאום:  זה יפתור את הבעיה הנקודתית

דוד ביטן: זה מקובל על מינהל התכנון?      

ענת אריאלי: עקרונית כן

ענת אריאלי:  כלומר אנחנו צריכים לראות ספציפית, אבל עקרונית כן

דוד ביטן: ראש עיריית מגדל דיבר איתי, הוא דווקא הסדיר, אחד אושר לו והשני הגישו שימוש חורג ומשום מה הוועדה האזורית דחתה והגישו ערר

דוד ביטן:  יש לו חניון ציבורי שם גם, למה אתם לא הולכים איתו בעניין הזה? זה פותר לו את כל הבעיה במגדל

דוד ביטן:  מצד אחד אושר שימוש חורג אחד והשני לא אושר והמועצה תומכת

שלום רנד: אנחנו לא מתנגדים לזה

שלום רנד:  דרך אגב הוועדה המרחבית - - -     

דוד ביטן: למה היא מתנגדת?      

שלום רנד: אנחנו לא חלק מהוועד - - -     

דוד ביטן: אבל יש ועדת ערר

דוד ביטן:  ומה מינהל התכנון אומר? כי אם זה מאושר לו אז במגדל נגמרה הבעיה

קריאה: הבקשה לא הגיעה למינהל התכנון כי היא נדחתה בנמוך יותר

דוד ביטן: אבל הוא הגיש ערר

דוד ביטן:  זה בשלב של ערר

דוד ביטן:  אתם יכולים להתייחס בערר

דוד ביטן:  אין היגיון שהעירייה תומכת, מצד אחד, מצד שני הוא הקים חניון ציבורי לאלה שיכולים לחנות, אז אין שם בעיה של חניה

שלום רנד: כבוד היושב ראש, מדובר על אחד מה-13 שבתמ"א

דוד ביטן: אז מה הבעיה?     

שלום רנד: עוד פעם, אנחנו לא מתנגדים לזה, איגוד ערים כנרת דווקא מברכים על זה

דוד ביטן: אבל מינהל התכנון, שיודיע לוועדת ערר מה העמדה שלו

שלום רנד: אני לא חושב שזה הגיע לשולחנם, לדעתי זה עדיין נמצא בוועדה המרחבית

דוד ביטן: לא, זה בערר

שלום רנד: את הערר למרחבית הגישו, לפי דעתי זה עדיין לא עלה למחוזית אפילו

דוד ביטן: מי בעל החוף? מה המצב שם?      

מיכאל אורן: אנחנו הגשנו היום

מיכאל אורן:  היום תוגש חוות הדעת של עורכת הדין שלי

מיכאל אורן:  מה שאני יודע, הוועדה אמורה להתכנס - - -     

דוד ביטן: סליחה, מה שהוא אומר, שהיישוב מגדל זה יישוב שמגיעים אליו הרבה מאוד לתיור פנימי, תיור בתוך המדינה, ואם זה לא יאושר לו כולם יחנו בתוך העיר ואז יהיה לו בלגן בתוך המועצה

דוד ביטן:  לכן הוא דאג לחניון וכל מה שנשאר זה שימוש חורג ואז הצד של מגדל פטור, אחד כבר אושר והשני גם יכול להיות מאושר, נגמר הסיפור

דוד ביטן:  פתרנו את הבעיה של מגדל

דוד ביטן:  למה שלא יתמכו בזה? אני לא מבין מה הוועדה המרחבית רוצה

ששון גואטה: אני באתי בגלל הסיפור הזה, אתה יודע שאני צפוני

מיכאל אורן: אני רוצה לגבי ועדת הערר

מיכאל אורן:  היא אמורה להתכנס ב-2

מיכאל אורן: 9

דוד ביטן: יש ועדת ערר

מיכאל אורן: תהיה, ב-2

מיכאל אורן: 9

דוד ביטן: ועדת ערר מחוזית?      

מיכאל אורן: כן

מיכאל אורן:  הבעיה שלנו איך להגיע עד ה-2

מיכאל אורן: 9

דוד ביטן: תיכף אנחנו נפתור את זה עוד מעט, נגיע למוסקטרים הכי גדולים

מיכאל אורן: אז שנייה, אני אקריא לך החלטה של שופט

דוד ביטן: הם עושים את העבודה, זה מה שהם קיבלו, אבל יש מצבים שצריך להוריד את הלחץ מהדוושה

דוד ביטן:  אם יש טיפול, אם אין טיפול, צודק

עידן גרינבאום: יש טיפול, אדוני היושב ראש

עידן גרינבאום:  אדוני היושב ראש, מילה אחת ברשותך, כי הנושא הזה הוא הרבה יותר משמעותי מ – אתה מנהל פה דיון שהוא חשוב בנושא של חניוני סירות וחברינו ממשרד התחבורה מנהלים את הדיון שעכשיו התחיל, דיון שהיה צריך להתנהל כבר מזמן בראייה של הכנרת והיכולת של הכנרת בכל נושא השיט, שהוא הנושא הכי חשוב

דוד ביטן: זה עניין נוסף

דוד ביטן:  גם פנו אליי הדייגים

עידן גרינבאום: כן

עידן גרינבאום:  בסוף יש בישראל אגם אחד, יש בו 3

עידן גרינבאום: 5 מיליון מבקרים, יש בו מיליון וחצי תיירים, יש בו מיליון ששטים בכנרת

דוד ביטן: אבל התיירים לא רצים עם סירות שם, זה בעיקר צליינים

עידן גרינבאום: הצליינים בהמוניהם

עידן גרינבאום:  שטים בסירות

דוד ביטן: הם שוחים בירדן קצת

עידן גרינבאום: יש שמורות טבע

עידן גרינבאום:  אנחנו באמת היינו רוצים שיבוא גורם במדינת ישראל ויגיד איך הוא מסתכל על האגם הזה מלמעלה ועושה סדר

עידן גרינבאום:  זו צריכה להיות בעיניי גם אמירה מאוד - - -     

דוד ביטן: אין לי בעיה, אני מוכן להיכנס לזה, גם פנו אליי

דוד ביטן:  בהתחלה פנו אליי על הסירות, ראינו שיש בעיה ואז ביקשנו, אני מוכן להיכנס גם לבעיה הכללית

דוד ביטן:  גם משרד התיירות שייך אלינו

עידן גרינבאום: כי צריך באמת פעם אחת להסתכל מלמעלה על כל התמונה של הכנרת ובסוף אנחנו, אנחנו נציגי הממשלה, אנחנו מיישמים את המדיניות

דוד ביטן: אבל מה זו הטענה של הדייגים, שקורעים להם את הרשתות וכל הדברים האלה? הסירות

עופר בן עזרא: יש אזורים מסוימים שאכן הדייגים זורקים באזור הצפוני את הרשתות, אבל זה משהו נקודתי, זה לא משהו רחב

דוד ביטן: זו טענה שהיא לא תופסת

עופר בן עזרא: יהיה בסדר, פדידה בטח דיבר איתך

דוד ביטן: אז מי יכול לדבר איתי? הוא גם רואה את השידור

עופר בן עזרא: אני יודע

עופר בן עזרא:  פדידה, הכול בסדר

עידן גרינבאום: עוד מילה אחת בעניין הזה, אדוני היושב ראש, שכדאי שתצא מפה, ככל שיוחזרו הסירות והן צריכות להיות ולקבל את המקום שלהן, ועם העלייה המטורפת בכמות אופנועי הים, רק דבר אחד לא משתנה באופן המספיק וזה יכולת האכיפה של משטרת ישראל

דוד ביטן: אופנועי ים זו בעיה, דיברנו עליה, זו בעיה ארצית, היא לא בעיה רק בכנרת

עידן גרינבאום: נכון, אבל במשטרת ישראל, משטרת הים פה, יש בקושי שתיים-שלוש סירות שמתפקדות וחסר להם כוח אדם

עידן גרינבאום:  אנחנו יכולים להראות לך סרטונים, פחד אלוהים

עידן גרינבאום:  אני אומר לך שאני באופן אישי כל סוף שבוע שעובר בלי תאונה בכנרת שמעורבים בה אופנועי ים אני אומר תודה לאל

דוד ביטן: דיברנו בישיבה הקודמת שתעשו את זה באופן מרוכז, את הבקשות, ומי שצריך שיממן

דוד ביטן:  דרך אגב, זה קורה בהמון עיריות שהעירייה עושה נגיד פרצלציה מסודרת וכל אחד משלם על התב"ע הזאת, או על הפרצלציה

דוד ביטן:  זה יותר קל לרשויות לעשות את זה מאשר אנשים פרטיים

דוד ביטן:  עם זה התקדמתם?      

עידן גרינבאום: איגוד ערים כנרת, על פי חוק אין לו מנדט לעסוק בדברים שהם לא בתחום שלו

דוד ביטן: לא, זה לא חוק, זו הסכמה

דוד ביטן:  כולם יחתמו לכם, אין בעיה

עידן גרינבאום: אבל אנחנו לא יכולים להגיש, אין לנו מנדט להגיש

דוד ביטן: אבל הם נותנים לכם ייפוי כוח

עידן גרינבאום: מגדל היא בכלל לא חלק מאיגוד ערים כנרת

דוד ביטן: לא מגדל, מגדל זה רשות מקומית, עזוב

דוד ביטן:  אני מדבר על דברים אחרים

דוד ביטן:  הם יחתמו לכם ויכתבו לכם שהם יממנו את זה גם, ואז אתם עושים - - -     

עידן גרינבאום: טבריה עושים את ההסדרה - - -     

דוד ביטן: הם לא עושים, אתה רואה שהם לא עושים

דוד ביטן:  הם בסופו של דבר לא עושים

עופר בן עזרא: לגבי טבריה יש לי בשורה

עופר בן עזרא:  לפני כשבוע הגשנו לחוף טרפז, יש חוף טרפז, שיהיה מדרון הורדה גם לאופנועים וגם לסירות, יש כבר קול קורא, חמישה מיליון שקלים, 2

עופר בן עזרא: 5 מיליון שקלים לשיפוץ, 2

עופר בן עזרא: 5 מיליון שקלים להפעלה, יש שם רק בעיה של תחבורה, יועץ תחבורה, מהנדס העיר

עופר בן עזרא:  אנחנו אישרנו, רשות המים אישרו, נמצא פה גם עאטף, היינו באזור הזה, נתנו את האישור, נתנו את ההיבטים המקצועיים, יצא מסמך מסודר, לדעתי בחודשים הקרובים, יש שם מדרון הורדה

עופר בן עזרא:  זה נקרא חוף טרפז, ליד חמי טבריה, יש שם אזור חניה

דוד ביטן: חניה לאופני ים?      

עופר בן עזרא: לאופני ים וסירות, הורדה

עופר בן עזרא:  הורדה בלבד

דוד ביטן: זו הורדה שלא רשומה בתכנית?      

עופר בן עזרא: היא חלק מהתמ"א

דוד ביטן: אז בואו נראה מה התקדמנו

דוד ביטן:  במגדל, אני מבקש שמינהל התכנון ייכנס לעניין של הערער, שימוש חורג, זה גם מופיע בתב"ע של ההורדה וגם העירייה נתנה פתרון לחניון שם

דוד ביטן:  אז אני מבקש, בעניין הזה תיכנסו לעניין ותראו איך אתם מסיימים את הערר הזה כי זה רק שימוש חורג, עד שיהיה שינוי תב"ע

דוד ביטן:  לגבי טבריה, אתם מדברים על חוף טרפז

דוד ביטן:  אבל איך אפשר לקדם את זה?     

עופר בן עזרא: מקדמים את זה, זה רץ

עופר בן עזרא:  זה כבר רץ

עופר בן עזרא:  אישרנו תעלת שיט, גופים ממשרד הפנים היו, אני הייתי, רשות המים היו

עופר בן עזרא:  הנושא רץ, מהנדס העיר מטפל בזה, התכניות רצות

עופר בן עזרא:  יש גם הקצאה

אלירן גודס: אני רוצה להגיד משהו לגבי מגדל

קריאה: היושב ראש, יש פה גם נציג שהגיע עכשיו מעיריית טבריה, אני מציע שנשאל אותו

אלירן גודס: משהו קטן לגבי מגדל

אלירן גודס:  זה יפה שפנינו פה לוועדה לבקש ממנה וכל זה, הבעיה שלנו זה הפיקוח

דוד ביטן: תיכף נגיע לזה, בסוף

דוד ביטן:  בוא נראה מה ההתקדמות ואז נדבר

דוד ביטן:  מטבריה, אתה רוצה להגיד משהו? בוא נראה אם אנחנו מסונכרנים

רפאל טרבלסי: מתקדמים עם חוף הטרפז

דוד ביטן: מה שהוא אמר מקובל עליך? לא שמעת?      

עופר בן עזרא: עשינו סיור בחוף טרפז

רפאל טרבלסי: מדובר על נקודת הורדה לסירות ואופני ים

קריאה: היית שם עם אלרם לפני כשבועיים, אם אני לא טועה

דוד ביטן: הורדה, אבל מה עם החניה?      

קריאה: שבוע-שבועיים בערך

דוד ביטן: אבל יש שם חניה, נכון?      

עופר בן עזרא: הבעיה לדעתי זה רק החניה והירידה

קריאה: מה זה רק? הטרפז הזה, זאת הבעיה, החניה

קריאה:  אתם רוצים להציג את כל הבעיות של טבריה או רק בטרפז?     

דוד ביטן: מי מתכנן את זה? העירייה

קריאה: היזמים

דוד ביטן: אתם לא רוצים תיירות? עיריית טבריה לא רוצה תיירות?      

רפאל טרבלסי: אתה רוצה שאני אציג את מה שראש העיר גם אמר כמה פעמים? אז בכיף, מהתחלה

דוד ביטן: לא, לא שווה רק להגיד, צריך לבצע

דוד ביטן:  אנחנו לא נמצאים בבחירות שכל אחד אומר אני אעשה

רפאל טרבלסי: לא, ברוך ה', הבחירות היו פה בשבוע שעבר, היה דיון על בחירות, לא עכשיו

רפאל טרבלסי:  אני אגיד ככה, טבריה היא עיר תיירות וחשוב לנו מאוד מאוד מאוד, ובגלל זה אני פה, שהסירות ימשיכו לנוע בחופי הכנרת

רפאל טרבלסי:  זו עיר תיירות שעובדת בעיקר בסופי שבוע, שזה חשוב לנו מאוד מאוד שטבריה תקבל גם את התושבים מבחוץ וגם תושבי פנים, הטבריינים והלא טבריינים, שישתמשו בכנרת

רפאל טרבלסי:  ראש העיר, בועז יוסף, עשה כל שביכולתו בחודשים, בשנה פלוס, האחרונים כדי להביא לאיזה שהוא פתרון ולצערי הרב יש לי, וגם לבועז, ראש העיר, תחושה שיש פה מישהו שמקדם אג'נדה פוליטית אישית לתקוע את העיר טבריה מבחינת עיר תיירותץ      

משה פסל: איזה אג'נדה? באיזה עניין?      

רפאל טרבלסי: משה, תן לי לסיים, תאמין לי אתה תדע הכול

רפאל טרבלסי:  אם לא, תשאל שאלה, בכיף ובאהבה

משה פסל: לא, אנחנו באנו לפה לדאוג - - -     

רפאל טרבלסי: אתה מכיר אותי - - -     

משה פסל: מכיר אותך מאוד, אתה בן אדם רציני

משה פסל:  איזה טענה זאת, מי מקדם אג'נדה? תגיד מי

רפאל טרבלסי: בגלל זה תן לי לסיים

רפאל טרבלסי:  בכיף אני אגיד הכול, אני לא אחד שמסתיר דברים

רפאל טרבלסי:  יש לגורמים כאלה ואחרים אג'נדה לחסל את העיר טבריה מבחינת תיירות, ולמה אני אומר את זה? ברגע שבאנו ואמרנו אוקיי, אנחנו רוצים לעזור, סתם לדוגמה, לחיים אקון שנמצא פה, לתת לו את האישורים כדי לפתח יותר את החוף, לתת לו את האישור להוריד את הסירות בנקודה שלו, באו משרדים שונים ומפקחים שונים עם דרישות הזויות לחלוטין

רפאל טרבלסי:  אמרו לנו: יש לכם שטח אדמה שאתם יכולים להפוך אותו לחניון סירות ליד פארק ברקו, ואתם מכירים את זה טוב מאוד, באנו ואמרנו אין בעיה, אנחנו עכשיו מכשירים את השטח, אממה? במדינת ישראל אין אישור לגרר להוביל את הסירות לנקודת החוף

רפאל טרבלסי:      כך שיד ימין אומרת תעשה אחת, שתיים, שלוש, יד שמאל אומרת לא, רגע אסור לעשות את אחת, שתיים, שלוש, אתה צריך לעשות ארבע, חמש, שש

רפאל טרבלסי:  אף גורם ממשלתי, ואני לא מדבר על הנבחרים, אני מדבר על אנשי מקצוע שמסונכרנים ביניהם ובאו ואמרו שיש להם תכנית עבודה סדורה לעשות אחת, שתיים, שלוש כדי להסדיר את העניין הזה מהתחלה ועד הסוף

רפאל טרבלסי:  וכמה שהעירייה מנסה להשקיע ומנסים להשקיע, להביא לפתרונות, לצערי זה נתקל בחומות בצורות עד כדי שכשראש העיר ניסה לקחת קצת יותר סמכויות לידיים שלו כדי לעזור לבעלי עסקים להפוך את העיר לעיר תיירות יותר מצליחה, לקחו לו את הסמכויות והעבירו אותן למחוז

רפאל טרבלסי:  וזו עובדה

קריאה: רשות האכיפה

רפאל טרבלסי: רשות האכיפה, למחוז

רפאל טרבלסי:  עידן, אתה מכיר את זה יותר טוב ממני ואני אומר לך שאם באמת - - -     

משה פסל: היושב ראש, יש גם בעיה של הרישיונות שהיא לא קשורה, הרישיון לקחת סירה, בכלל במשרד התחבורה, אין היום דבר כזה, אין אפשרות כזאת לקחת סירה מ - - - אין אישור לקחת אותו בנגרר, זו גם בעיה שמשרד התחבורה צריך לתת עליה את הדעת

רפאל טרבלסי: אמרתי, יד ימין לא יודעת –      

קריאה: אופנוע ים אפשר

קריאה: לא, על גרר גדול

עופר בן עזרא: הם יכולים לנוע רק באזור תפעולי, אסור להם לנוע בכביש

דוד ביטן: אבל על מנת שייסע באזור תפעולי צריך שיהיה - - -     

עופר בן עזרא: צריך גרר

קריאה: צריך חוף

קריאה: אבל צריך שיהיה תכנון

ששון גואטה: מה עוזר גרר? כל שישי הוא צריך להזמין גרר, לשלם 3,000-2,000?      

עופר בן עזרא: לכן אנחנו בעד אזור תפעולי שהחניון הוא משמש אזור תפעולי

דוד ביטן: זה כל העניין, החניון

קריאה: אבל לא מאשרים את החניונים

דוד ביטן: צריך להבין שהסירה בכנרת לא יכולה לשוט בים

דוד ביטן:  אז אם נתנו לו אפשרות לייבא והוא שילם מכס והכול, אז מה הוא יעשה איתו? יעשה טפט מהדבר הזה? בואו נתקדם

רמי טצת: אני רוצה לומר משפט, חבר הכנסת דוד ביטן

רמי טצת:  אם אנחנו שמים לב, מצד אחד יש את הרצון של כולם לנסות לפתור את הבעיה - - -     

דוד ביטן: אבל אתה גם פעם שעברה התפרצת

דוד ביטן:  כל הזמן אתה מתפרץ

רמי טצת: לא, אני לא התפרצתי, ביקשתי את הרשות

דוד ביטן: לא, קודם כל התפרצת ואז ביקשת רשות

דוד ביטן:  תמתין קצת

דוד ביטן:  אני רוצה רק להבין דבר אחד, לגבי אופנועי ים - - -     

רמי טצת: לא, אני מדבר ברמה העקרונית, לא על אופנועי ים

דוד ביטן: אני לא רוצה להתחיל את הדיון עוד הפעם, אמרתי את זה

רמי טצת: לא מדבר על אופנועי ים

דוד ביטן: אז תעצור, אמרתי, אני לא מתחיל את הדיון עוד הפעם, לא רוצה לשמוע את האנשים עוד הפעם, מי שדיבר דיבר

דוד ביטן:  אני רוצה לראות איפה הבעיות נמצאות

רמי טצת: אני מנסה להסביר את הבעייתיות

דוד ביטן: לא, אתה לא מנסה, אתה רוצה להכניס אותי חזרה לעניין, אני לא רוצה להיכנס, אני רוצה להבין

דוד ביטן:  קודם כל ככה, כל השטחים, החופים, שהם לא דיברו על פתרון לגביהם, אתם צריכים להגיש בקשות

דוד ביטן:  אם לא תגישו בקשות לא ידונו בעניין שלכם, תבינו את זה

דוד ביטן:  אז קודם כל תתעשתו, תיקחו אדריכל ותגישו את הבקשות

דוד ביטן:  אתם רוצים שיעצרו לכם תהליכים, הכול טוב ויפה, אבל אתם צריכים להגיש בקשות, לעשות, זה לוקח זמן

דוד ביטן:       אני גם הייתי יושב ראש ועדת בניין ערים, אנשים שנותנים להם אפשרות, זמן ולא עושים להם הליכים אז הם גם דוחים את הגשת הבקשות

דוד ביטן:  אני רוצה לראות שאתם מגישים בקשות וכשתגישו בקשות אנחנו נשתדל לעזור לכם, אבל תגישו

דוד ביטן:  בינתיים אתם לא מגישים כלום

שלום רנד: חבר הכנסת ביטן, סיימנו את הוועדה הקודמת בידיעה שהמשרדים ונציגי החופים, נציגי היבואנים ונציגי הסירות ייפגשו וידונו בהליכי פתרונות

שלום רנד:  אנחנו ניסינו ליצור קשר עם כולם לגבי פגישה מסודרת על מנת לקדם עניינים, לצערי הרב רק תכנון ובנייה נפגשו איתנו על מנת שנוכל לקדם את העניינים

דוד ביטן: אבל תגישו בקשות

שלום רנד: מגישים, מי שצריך להגיש מגישים, אבל אנחנו רצינו לקדם גם מול הירוקים

דוד ביטן: לא, אני חושב אגב שאין בעיה שזה יהיה במרוכז, אתם סתם עושים מזה עניין

דוד ביטן:  עדיף שהרשויות יטפלו בזה ולא הם, אתם צריכים לקחת אדריכל אחד שיודע לעשות את העבודה ויטפל בשביל כולם, כמובן מי שאין סיכוי שיהיה לו אתם אומרים לו מראש, אין טעם שתיכנס לעניין כי אין סיכוי שתקבל בגלל כל מיני סיבות

דוד ביטן:  אני לא מכיר מה קורה שם בחופים, אבל אתם צריכים לעשות את זה במרוכז, הם צריכים לתת לכם ייפוי כוח, לחתום לכם על ההתחייבות

דוד ביטן:  ברגע שהם עשו את זה וגם התחייבו למימון, כי יש מימון לדברים האלה, אז מינהל האכיפה יצטרך ללכת לקראתם

דוד ביטן:  אם אף אחד לא מגיש בקשה איך יילכו לקראתם?      

עידן גרינבאום: כמו שנאמר, החבר'ה של האון, לדוגמה, לקחו את מה שאתה אומר בשתי ידיים, כמו שאמרתי, זה יהיה מאוד מהיר ולהבנתי אם זה יאושר ואני מאמין שזה יאושר, ובהתערבות של מינהל התכנון גם האישור של מדרון ההורדה יכול להיות מאוד מהיר, עם הסיפור של מגדל שיוגש וגם וועדת ערר, ובאמת זה יתקבל, זה יפתור בעיה של בסביבות 500-400 סירות

עידן גרינבאום:  אני לא יודע, כמה אצלכם יש סירות?      

קריאה: 500 ומשהו

עידן גרינבאום: אז גם בהאון יכול להיות מספר כזה

עידן גרינבאום:  את סיפור אחסון הדירות זה יפתור

עידן גרינבאום:  שוב, אני מבין את הרצון של טבריה בנושא הזה של החניונים, אבל בסוף גם טבריה, אם צריך להתחיל לחצות כבישים עם הדבר הזה, זה להיט קטן מאוד עם התחבורה

דוד ביטן: מה שאני מציע, מישהו חייב לשבת עם החופים

דוד ביטן:  תבחרו, אני לא יודע מי, תבחרו מישהו שיישב איתם, מישהו צריך לשבת איתם

דוד ביטן:  זה לא ייתן שום פתרון אם אף אחד לא יישב איתם ויגיד להם מה הסיכויים שלהם, מישהו או ממינהל התכנון או מרשות הכנרת

דוד ביטן:  תשבו

עידן גרינבאום: יש פה שלוש ועדות תכנון, יש ועדה מקומית של טבריה, ועדה מקומית עמק הירדן, ועדה מרחבית של מגדל

דוד ביטן: אבל מישהו חייב לרכז

עידן גרינבאום: לא, אנחנו את הוועדה המרחבית של מגדל למשל בכלל לא מכירים, אנחנו לא עובדים מולם

עידן גרינבאום:  ראש המועצה של מגדל מחויב, עוזר לחבר'ה במגדל, ראש העיר של טבריה עוזר לטבריה וראש המועצה של עמק הירדן, אני, עוזר בעמק הירדן ותפקידנו לקדם בעניין הזה ואנחנו מקדמים אותו

עידן גרינבאום:  להבנתי, שוב אני אומר פה לפרוטוקול, העניין ייפתר

קריאה: זה לא הקידום הנכון שאתם עושים, עם כל הכבוד

דוד ביטן: רגע, אני לא מתחיל את הדיון עוד פעם

דוד ביטן:  שמעתי אותך בפעם שעברה

קריאה: אותי לא שמעת בחיים, זו פעם ראשונה

דוד ביטן: אז אולי אני טועה לגביך, אבל אני לא מתחיל את הדיון עוד הפעם

דוד ביטן:  אנחנו זימנו ישיבה כדי לראות איך הנושאים מתקדמים, לא מתחילים עכשיו כל אחד שידבר וישים את זה בפייסבוק

קריאה: אני לא מחפש לשים בפייסבוק, אני קצת מכיר - - -     

דוד ביטן: אני לא מתחיל את הדיון עוד פעם

דוד ביטן:  אנחנו נקיים ישיבה בעוד חודש, אני מבקש שמישהו ייקח על עצמו לשבת איתם

דוד ביטן:  אל תתחמקו מזה, מישהו צריך לשבת איתם

דוד ביטן:  זה לגבי העניין הזה, אבל מה קורה עם רשות האכיפה? מי פה מרשות האכיפה?      

לילך שלום: שלום אדוני, אני היועצת המשפטית של הרשות לאכיפה

דוד ביטן: את שומעת את הבעיות

לילך שלום: אני מכירה היטב את הבעיות

דוד ביטן: את שומעת שאנשים מגישים בקשות, דוחים אותם, לדעתי ללא סיבה

דוד ביטן:  שימוש חורג זה דבר רגיל

דוד ביטן:  מה שאני מבקש מכם, וביקשתי בישיבה הקודמת

דוד ביטן:  מי שמגיש בקשה, מי שיש לו סיכויים לקבל אישור, תנו לו זמן

לילך שלום: אבל כך עשינו

דוד ביטן: אז מה אתם רוצים? אני לא מבין

דוד ביטן:  תיתנו לו זמן על מנת שהוא יוכל להתקדם

דוד ביטן:  מי שאין סיכוי, אז אל תיתנו לו זמן, וגם לא הגיש בקשה, ודאי, תעשו מה שצריך, אבל מי שכן יש לו תנו לו את האפשרות הזאת לעבור את הזמן הזה של כמה חודשים על מנת שיוכל להתקדם ולסיים את העניין

לילך שלום: אז אם יורשה לי, אדוני היושב ראש, אני אגיד שתי מילים

לילך שלום:  יש פה סביב השולחן כמה אנשים וכמה עניינים שכל אחד מהם אנחנו מתייחסים בהתאם לעניינו

לילך שלום:  יש פה את עניין חניוני נאמוס שקיבל מאיתנו ארבעה חודשים, יש לו תכנית בוועדה המחוזית שהוא מקדם, הוא מתאים לתמ"א, מראש הסכמנו איתו על תקופה - - -     

דוד ביטן: אבל יש כאלה שלא מתאימים לתמ"א, הם מבקשים שימוש חורג

קריאה: וגם הזמן לא סביר

לילך שלום: אז עוד לא נגמר הזמן ואנחנו נדבר על זה כשהוא ייגמר, אבל זה אירוע אחד, ויש אירועים אחרים באמת

לילך שלום:  אבל, אדוני היושב ראש, אנחנו קוראים את התיקים, להגיד שלא קיבלו שימוש להיתר חורג סתם, יש החלטה של ועדה, קראנו את ההחלטה, היא החלטה מאוד מנומקת, מסבירה את כל הפרטים, הם הגישו ערר, זו החלטה ממרץ 22', אדוני, הם הגישו ערר

דוד ביטן: על מי את מדברת?      

לילך שלום: כן, על גן יוסי

דוד ביטן: אז מה נראה לך שמה? מה זה מנומקת? לנמק זה לא בעיה, דרך אגב, אפשר לנמק כל דבר

לילך שלום: אבל אני קוראת דברים וצריכה לבדוק

דוד ביטן: אבל עם כל הכבוד יש בעיה ארצית בעניין של הכנרת שצריך לטפל בה, אחרת מה? אדם קונה סירה במיליון וחצי, משלם מס למדינה, הכול, ואין לו מה לעשות איתה

ששון גואטה: תסתכל גם באינטרס התיירותי

ששון גואטה:  טבריה עיר מאוד מאוד חלשה, כל האזור הזה, עד שאנחנו מצליחים לקדם את התיירות שם, מצליחים להביא אנשים שיתפרנסו העסקים

קריאה: ואנשים לא עניים

ששון גואטה: בדיוק, ואם נוכל לעזור להם, התפקיד שלנו בתור משרתי ציבור זה להפעיל שיקול דעת

ששון גואטה:  אני מבין אותך, אני מבין את המקום שלך, אבל אנחנו צריכים - - -     

ששון גואטה: רגע, גואטה, קודם כל אנחנו לא באים במקום רשות האכיפה

ששון גואטה:  אנחנו לא מכירים את התיקים ולא שום דבר, מה שאני אומר זה שהם צריכים לבוא לקראת

ששון גואטה:  אם אדם הגיש בקשה ויש – הרי למה אנחנו עושים את הדיון? גם איפה שאין שימוש חורג אנחנו מבקשים שישקלו את זה מחדש כדי לפתור את הבעיה אפילו באופן זמני

ששון גואטה:  הם צריכים להתחייב, אלה של השימוש החורג, צריך לתת להם זמן להגיש שינוי תב"ע, ודאי, אבל זה לוקח זמן, שינוי התב"ע

ששון גואטה:  זאת אומרת בגדול צריך לראות את התהליך

ששון גואטה:       מה שאני מבקש מכם זה לבדוק את התיקים עוד הפעם, לבדוק עם מינהל התכנון ועם העיריות, אתם צריכים לבדוק עם העיריות, עם מגדל, המועצה האזורית, וכמובן טבריה, את העמדה שלהם בעניין הזה ומה הסיכויים לשנות

ששון גואטה:  אני מבקש מכם, תשקלו עוד פעם

ששון גואטה:  אני לא רוצה לדון פה בתיקים

לילך שלום: בסדר גמור, אדוני, אנחנו נבדוק

דוד ביטן: אנחנו נעשה ישיבה פנימית אצלי בחדר, זה כולל את המינהל, כולל את נציגי העיריות, כולל את מינהל התכנון ואתכם על הנושאים האלה

דוד ביטן:  לא ליד האנשים, אני לא רוצה לדון בזה ליד אלה שאתם נוקטים נגדם הליכים, כדי לראות איך אפשר לפתור את הבעיה

דוד ביטן:  אני מבקש שתזמני את הישיבה הפנימית הזאת

דוד ביטן:  מי יישב עם בעלי החופים?      

ענת אריאלי: בישיבה הקודמת סוכם שאנחנו ניפגש עם הנציג ואני נפגשתי

דוד ביטן: מי זה הנציג?      

קריאה: אני

דוד ביטן: אתה ייצגת את כולם?      

קריאה: כן

דוד ביטן: אז מה אתם בוכים? הוא ייצג אתכם, מה הבעיה? למה אתה אומר שאף אחד לא ישב איתכם?      

קריאה: אמרתי שמינהל התכנון נפגש איתנו, המשרד היחיד

דוד ביטן: מי לא ישב איתך?      

קריאה: הירוקים, האכיפה

דוד ביטן: מי זה הירוקים?      

קריאה: איכות הסביבה

דוד ביטן: על הירוקים אין שליטה

דוד ביטן:  לגבי האכיפה, אנחנו נשב איתם בנפרד

קריאה: בסדר, אז רק תכנון ובנייה נפגש איתנו

דוד ביטן: זה לא התפקיד שלי עכשיו להתחיל להגיד פה תיתן לו עוד חודשיים ופה תיתן לו עוד חודש, אנחנו מדברים באופן כללי, לא ספציפי לחוף כזה או אחר

דוד ביטן:  בעוד חודש אנחנו נעשה ישיבה פנימית, בינתיים תתקדמו

דוד ביטן:  לגבי אופנועים, עכשיו הגענו אליך

רמי טצת: לאו דווקא אופנועי ים, אני מדבר על הבעיה ברמה הכללית

רמי טצת:  קח את אילת לדוגמה, באילת יש בסך הכול חצי קילומטר מרובע שיש בו כמות סירות וכמות אופנועים שהיא לא פחותה מכל טבריה

עופר בן עזרא: אתה לא צודק, טבריה יש קרוב ל-1,500 סובב כנרת, באילת בסך הכול כולל זה יש 650 כלים

רמי טצת: אוקיי, אבל השטח מבחינת צפיפות באילת הוא פי אלף יותר כי השטח בכנרת הוא קרוב לעשרה קילומטרים

עופר בן עזרא: על מגרש הגבולות - - -     

רמי טצת: עופר, אני לא התפרצתי לדבריך, תעיר את ההערה אחרי שאני אגמור

עופר בן עזרא: אבל קודם תדייק

רמי טצת: אני אשתדל לדייק

רמי טצת:  אם אנחנו מתייחסים מבחינת שטח, צפיפות פר שטח, אני אגדיר את זה כך, הצפיפות באילת היא פי אלף יותר גדולה מהכנרת - - -      

דוד ביטן: לאן אתה רוצה להגיע?      

רמי טצת: אני מנסה לומר שאם יגבירו טיפה את האכיפה ואם יסמנו את החופים עם מצופים חלק גדול מאוד מבעיות הבטיחות ייפתרו

רמי טצת:  אין כמעט סימון, יש, אבל מעט מאוד סימון של מצופים ואכיפה כמו שצריך בכנרת, כי הבעיה היסודית שלנו בסופו של יום, אם אנחנו נלך מכל הכיוונים אנחנו נראה שיש פה שני גורמים, סליחה שאני אומר את זה, שמנסים לבלום בצורה עקיפה דרך האכיפה ודרך התכנון ודרך הירוקים את השיט בכנרת

רמי טצת:  הם אומרים לך בצורה מפורשת, הם אומרים: 600 כלים, אני רוצה לנסות להגביל, הכמות של הכנרת כבר לא מסוגלת לסבול, והיות שהם לא יכולים לעשות את זה בצורה ישירה הם עושים את זה דרך מינהל התכנון ודרך שאר הגורמים ודרך זה שמונעים את הירידות הקיימות

דוד ביטן: זכותם של הרשויות גם להגביל את האפשרויות

דוד ביטן:  אם עכשיו יהיו 5,000 שיבואו, אז מה, הם ייתנו לכולם לעלות?      

רמי טצת: אני אומר שאין בעיה של צפיפות בפרט באמצע הכנרת

רמי טצת:  עד היום לדוגמה הייתה אכיפה מבחינת אופנועי ים שאופנוע ים אסור לו קילומטר וחצי להיות מרוחק מהחופים

רמי טצת:  אמרנו מה הבעיה, תנו להם לשוט באמצע הכנרת, כמה שהם ישוטו באמצע הכנרת הבעיה פחות תהיה מבחינת צפיפות כי הבעיה היא באזור החופים

רמי טצת:  התברר שאפשר לפתור את הבעיה שם קצת מבחינה חוקית כי עד היום חוקית אי אפשר היה ומתברר שכן

רמי טצת:       מה שאני בא ואומר, מר דוד ביטן, זה שאם יגבירו את האכיפה, גם ככה היא כבדה, אני לא יודע אם אתה יודע, קנס באופנוע ים זה באזור ה-3,200 שקל, 1,600 שקל עד 3,200 שקל

רמי טצת:  אלה הקנסות

דוד ביטן: והם נותנים קנסות?      

רמי טצת: הם נותנים

דוד ביטן: למי אתם נותנים?      

עופר בן עזרא: הקנס המרבי הוא 3,600 על השטת כלי שיט ללא רישיון

רמי טצת: 3,200

דוד ביטן: מה זה ללא רישיון? איזה רישיון?      

עופר בן עזרא: ללא רישיון, ללא תעודת משיט

רמי טצת: גם אם אין לו לפיד עשן הקנס זה 3,200

עופר בן עזרא: לפיד עשן זה 800 שקלים

קריאה: רמי, מה זה קשור לדיון עכשיו? אני לא מבין

רמי טצת: אני אגיד מה זה קשור

רמי טצת:  שאם יגבירו את האכיפה ויסדרו מצופים לא תהיה התנגדות של ערים כנרת ושל - - -     

דוד ביטן: רגע, רגע, תמתין רגע

דוד ביטן:  אתה מעביר אותנו לדברים שלא קשורים לדיון

אורן רבה: אני רק רוצה להגיב למשהו אחד, בבקשה

רפאל טרבלסי: שאלה רגע לפני שהאכיפה הולכים, זו שאלה מהעיר טבריה, מה החוק או הכללים שניתן לעזור להם יותר? כי ברגע שאנחנו יושבים עם גורם א' הוא אומר לנו אחת, שתיים, שלוש, אנחנו יושבים עם גורם ב' – אתם לא מסונכרנים

רפאל טרבלסי:  בואו תגידו לנו מה הכללים, מה החוק, האם יש חוק שאומר זה החוק ולפיו אתם צריכים לפעול או כל איש הישר בעיניו יעשה? זו באמת שאלה שאפילו היועץ המשפטי ישב - - -     

דוד ביטן: אמרנו שאנחנו לא ניכנס לזה

קריאה: זה יהיה צריך להיות בדיון הפנימי אצלך, אדוני היושב ראש

קריאה:  יש פה גם רמ"י ויש פה - - -     

רפאל טרבלסי: תמ"א 13, ישבנו עם אילן והוא הסכים איתנו שאין - - -     

דוד ביטן: רגע

דוד ביטן:  אני מבקש מהרשויות, תבואו עם הבעיות שנוכל לסיים אותן

עידן גרינבאום: בכבוד רב, אדוני היושב ראש, ושגם נציג בכיר של רמ"י יהיה ומנהל רשות האכיפה

דוד ביטן: נדאג שהוא יהיה, באותה ישיבה הוא יהיה

דוד ביטן:  אני לא מבין למה יש בעיה עם הקיבוץ לעשות את זה ביחד, מה זה קשור אחד לשני? אני לא מבין את העניין הזה

דוד ביטן:  אם זה פותר בעיה שיחתמו על הבקשה, מותר לשתי רשויות להגיש בקשה משותפת, לא צריכים להעביר את הקרקע, שייקח עשר שנים להעביר קרקע עם כל מה שמתבקש

דוד ביטן:       לגבי אופנועי ים, אני לא אכנס לזה עכשיו כי זה נראה לי יותר מסובך

דוד ביטן:  קודם כל הבעיה היא ארצית, עזבו רגע את הכנרת

דוד ביטן:  מה שאני הבנתי מאלה שהגיעו שקשורים לאופנועי ים שאין להם יכולת לרדת בכל מיני מקומות בארץ

דוד ביטן:  זאת הבעיה המרכזית כרגע ללא קשר לכנרת

דוד ביטן:  כנרת זה בעיה אחרת, של עומס, הבנתי שהבעיה בכנרת היא עומס שצריך גם אותה לראות איך פותרים, אם בכלל אפשר, אבל בטח בים התיכון אין שום בעיה לרדת

קריאה: עדיין לא דיברנו על עומס בכנרת

דוד ביטן: הוא טוען על עומס

דוד ביטן:  על זה ביקשנו מכם, תשבו, מינהל התכנון, לא יודע מי, אתם צריכים לבוא עם תכנית ארצית

דוד ביטן:  משרד הפנים צריך גם לבוא ולהגיד איך הוא דואג לתת כוח אדם שיפקח על מקומות הירידה

דוד ביטן:  מישהו צריך לפקח על זה, זה לא רק שאפשר לרדת וזהו

דוד ביטן:  צריך להקצות מספר מקומות בארץ שהם יוכלו לרדת

דוד ביטן:  נכון שהם רוצים לרדת בחופים המאושרים, אני לא יודע

רמי טצת: לא, אנחנו רוצים לרדת במרכז, לא משנה איפה

דוד ביטן: אז אני מבקש ישיבה נפרדת על העניין הזה, רק על העניין של אופנועי הים, איך אנחנו יוצרים מצב של עשרה מקומות אולי בכל הארץ, בכל חוף הים התיכון, אני מבקש שהישיבה הזאת תהיה עם משרד הפנים

דוד ביטן:  לא מאמין שנסיים את זה בישיבה אחת

עידן גרינבאום: אדוני, חשוב מאוד בסיפור הזה שמשטרת ישראל תהיה חלק מהדיון הזה

דוד ביטן: נתחיל, נראה איך נתקדם ואז אנחנו נדע מה לעשות

עידן גרינבאום: שמשטרת ישראל תהיה חלק מהדיון

דוד ביטן: משטרת ישראל, אוקיי

עידן גרינבאום: הוצאנו את הנתונים של המשטרה

יגאל הורביץ: גם הירוקים

דוד ביטן: תזמיני גם את הירוקים, אין בעיה

דוד ביטן:  המשרד להגנת הסביבה, תזמיני גם לישיבה הפנימית

ששון גואטה: עידן, תגיד לו מי אשם במינהל, הבחור שאתה עומד מולו

ששון גואטה:  זה יפתור הרבה בעיות שאתה מנסה לקדם, אני יודע כמה אתה רוצה לקדם את העסקים ואת התיירות שם

ששון גואטה:  זה הזמן

ששון גואטה:  תביא לו את השם של הבן אדם במינהל שאתה עובד מולו

עידן גרינבאום: למינהל יש בעל הבית והוא מקבל את ההחלטות

דוד ביטן: לא משנה, יש לנו מהלכים גם במועצת המינהל

דוד ביטן:  עם כל הכבוד, הם לא מקבלים את מה שהם רוצים מהמחוז

דוד ביטן:  לא נראה לי הגיוני שקיבוץ עם רשות מקומית לא יכולים להגיש בקשה משותפת

דוד ביטן:  מה העיכובים האלה? תגישו, אתם רוצים אחר כך לעשות החלפת קרקע? אבל זה לוקח זמן

עידן גרינבאום: נכון

דוד ביטן: לגבי אופני ים בכנרת, יש איזה שהיא בעיה?      

אורן רבה: אני לא רואה בעיה

אורן רבה:  אני אחראי מעגנות ברספ"ן

אורן רבה:  אני אתחיל מזה שיש 31 מצופים סביב הכנרת, שאנחנו שמנו בכנרת כדי שכל אופנועי הים יראו והם מקבלים קנסות כשהם חוצים את המצופים האלה והם רואים את זה והם ממשיכים להיכנס לכיוון חופי רחצה ושם הם חוטפים את הקנסות

אורן רבה:  יש גם 17 כאלה באילת שכל הזמן אנחנו בודקים אותם והם נמצאים שם

דוד ביטן: אבל יש להם איפה לרדת ואין עומס?      

קריאה: לא, רק חוף הדקל

קריאה: הדקל, וביום שישי אם תנסו לרדת שם זה רצח

דוד ביטן: אז תיתנו גם להם לרדת

אורן רבה: מבחינת מדרונות ירידה גם בכנרת - - -     

קריאה: שאר החופים זה 200 שקל כניסה

דוד ביטן: זה כבר עניין שאני לא יכול לפתור לכם

קריאה: לא, אבל מגיע לנו, אמרו שיש שם 12 ירידות, איפה הן?      

עידן גרינבאום: כל המדרונות אפשר להוריד את אופנועי הים זה פשוט תמורת תשלום

עידן גרינבאום:  מדרון שנמצא בחוף פרטי, חוף הדקל - - -     

קריאה: 350 שקל לירידה

דוד ביטן: יש רק מקום אחד?      

עידן גרינבאום: לא, יש אחד בחינם בחוף הדקל בטבריה ויש אחרים תמורת תשלום

קריאה: שאתם אומרים שהם לא תקינים

עידן גרינבאום: לא, אף אחד לא אמר שהם לא תקינים

קריאה: שהם בתהליך פינוי כולם

דוד ביטן: מי קובע את התשלום? החוף?      

קריאה: בעל החניון

אלירן גודס: איך שבא לו

אלירן גודס:  למה במסגרת המכרז בגופרה לא נקבע סכום ההורדה לדוגמה? זה מכרז שאתם הוצאתם

עידן גרינבאום: כי אנחנו נכנסים לעניין כזה

אלירן גודס: למה לא?      

קריאה: מה זאת אומרת לא נכנסים? ואם זה יהיה 2,000 שקל זה בסדר?      

עידן גרינבאום: לא, זה לא 2,000 שקל כי יש מחירים מסביב לכנרת ויש גם אופציה אחת להורדה בחינם

קריאה: זה מכרז ממשלתי, למה לא?      

דוד ביטן: אתם לא מאשרים להם את הסכומים שם?      

קריאה: לא

דוד ביטן: הוא יכול לעשות מה שהוא רוצה?      

קריאה: זה יכול להיות 3,000

דוד ביטן: הוא קובע מה הסכום? הוא לא מבקש מכם אישור?      

עידן גרינבאום: שוב, האיגוד עשה מכרז בחוף גופרה והסכום המשמעותי היה על התפעול של החוף

עידן גרינבאום:  בסוף גם בעל החוף צריך להרוויח ממשהו, אין לו הרבה אפשרויות כי הכנרת היא הרי בחינם של כולם והוא עושה את הקלקולציה שלו

עידן גרינבאום:  אם הוא ישתולל אז יש מקומות אחרים

עידן גרינבאום:  דווקא נקודות הורדה, לא אחסון, של אופנועי ים יש לא מעט ובסוף בעלי האופנועים - - -     

דוד ביטן: אבל הכול בכסף?      

עידן גרינבאום: לא, יש בדקל הורדה בחינם

קריאה: רק בדקל הוא חינמי

דוד ביטן: אם יש בחינם אז מה הבעיה? תלכו לחינם

קריאה: אבל אתה לא יכול להכניס - - -     

קריאה: אני הסכמתי לתת בחינם, אני מוכן לכל אופנועי הים לתת בחינם

דוד ביטן: אבל אצלך יש בעיה, החוף שלך לפי התמ"א אי אפשר - - -     

קריאה: אני לא רוצה להכניס לפרט הזה, אבל זה לא נכון, חבר הכנסת דוד ביטן

דוד ביטן: זה מה שאמרו, אני לא יודע

דוד ביטן:  אני מציע שיהיה לפחות שניים בלי כסף

קריאה: זה לא נכון, בשלוש השנים האחרונות פתאום מישהו הגדיר שזה שמורת טבע

דוד ביטן: כמה זמן חוף טרפז יהיה מוכן? יש לכם פתרון, מה אתם רוצים? הבעיה היא בים התיכון

קריאה: הדקל מאושר? בתמ"א היא כתובה נכון, אבל היא לא מאושרת

קריאה:  כדי לאשר אותה ראש עיריית טבריה צריך להגיש תכנית מפורטת

קריאה:  ענת, בבקשה, מה אמרת בפגישה? תסבירי

ענת אריאלי: אני לא דיברתי ספציפית על הדקל, אבל אמרתי שכל נקודה התמ"א מאשרת - - -     

קריאה: כל נקודה מחייבת תכנית מפורטת

דוד ביטן: בעוד חודש תבואו אלינו עם נתונים ופרטים על הנושא של אופנועי ים

דוד ביטן:  אם יש לך שתי ירידות

קריאה: אין שתי ירידות

דוד ביטן: יהיה, אומרים לך שיהיה

דוד ביטן:  אי אפשר לפתור את הבעיה בחוק

רמי טצת: כבוד היושב ראש, הירידה שקיימת כרגע היא זוועתית, היא מלאת בורות, אתה חייב רכב רציני במיוחד

דוד ביטן: אתה רוצה לרדת בלי כסף

רמי טצת: לא, אני רוצה לרדת בצורה הוגנת

קריאה: תקרא מה כתוב מה זה מתקן כלי שיט, תבין שהיא מחויבת – ברגע שמגישים תכנית וההגדרה של מתקן בתמ"א אומרת ירידה סלולה, לא אבנים ולא סלעים ולא חצץ

קריאה:  זה רשום

קריאה:  שעיריית טבריה צריכה לקחת - - -     

קריאה: היא טוענת שלא ניתן, שזו אדמת מינהל

דוד ביטן: מה זה לא ניתן?      

קריאה: אתה צריך להגיש תכנית ולהכין אותה ומסודרת

רמי טצת: אנחנו היינו מוכנים לקחת על עצמנו את העלות של סידור הירידה ואף אחד לא היה מוכן לתת לנו את האופציה הזאת

דוד ביטן: אני מציע שתהיה ראש עיריית טבריה, אתה כבר הכול - - -     

קריאה: לא, תודה רבה

דוד ביטן: גם ככה יש בעיות מי יהיה ראש העיר שלך, אז תפתור את הבעיה של האופנועים

רפאל טרבלסי: תשובה לגבי חוק הדקל

רפאל טרבלסי:  רמ"י לא נותנים לנו את החוף הזה, זה עדיין בידי רמ"י והלוואי שהיו נותנים

רפאל טרבלסי:  בועז ביקש כבר לפני חצי שנה, לא אישרו

רפאל טרבלסי:  אתם אומרים שהאחריות של העירייה, אז בואו תדייקו בנתונים

רפאל טרבלסי:  מותר להוריד שם, נכון, אבל זה לא שייך עדיין לעירייה

רפאל טרבלסי:  בועז ביקש כבר לפני חצי שנה את החוף כדי להסדיר, עכשיו רק סיימנו שם את השיפוץ של הטיילת

רפאל טרבלסי:  רמ"י לא נתנו לו אישור

רפאל טרבלסי:  בבקשה, ברגע שיעבירו את האישור לעירייה תוך חודשיים, בהתחייבות, שהמקום מוסדר עם כל מה שצריך, עם כל האישורים

דוד ביטן: בסדר, הבנו

דוד ביטן:  יש לנו בעוד חודש עוד ישיבה, עד אז נראה מה התקדם

רפאל טרבלסי: אבל שלא יזרקו סתם דברים לא מדויקים

קריאה: אתה מדייק, כל הכבוד

דוד ביטן: לפני שסיימנו את הישיבה הזאת יש מישהו שרוצה להגיד משהו? לא לחזור על דברים

חיים אקנין: אני רוצה לומר משהו לגבי תכניות

חיים אקנין:  נאמר פה שלא מגישים תכניות ובגלל זה אין על מה לדון, זה לא נכון, זה דברים לא נכונים, התכנית שלנו נמצאת שנה בבדיקה טכנית

חיים אקנין:  שנה

קריאה: כבוד היושב ראש, הוא אומר דבר חשוב, הוא אומר שהוא הגיש תכנית, אבל היא שנה רק בבדיקה טכנית

חיים אקנין: שנה בבדיקה טכנית

חיים אקנין:  קיבלנו עכשיו כמה סעיפים להבהיר אותם, הבהרנו אותם

דוד ביטן: איזה ועדה אזורית?      

חיים אקנין: אנחנו ועדה מחוזית, לא אזורית, ועדה מחוזית נצרת, היכן שמועצה אזורית עמק הירדן מגישה את תכניותיה

חיים אקנין:  אני יכול לומר שהתחושה שלנו כחופי טבריה - - -      

דוד ביטן: איזה חוף אתה?      

חיים אקנין: אני חוף נאמוס

קריאה: סליחה, זה בבדיקה טכנית באיזה ועדה? בוועדה המרחבית?      

חיים אקנין: המחוזית

חיים אקנין:  כל תכנית בקו החוף היא ועדה מחוזית ואז היא תעבור אישור להפקדה ואז היא תהיה מופקדת, תעבור ולחו"פ וכל היתר - - -      

דוד ביטן: מה אני יכול לעשות? תגיד לי

דוד ביטן:  אתה רוצה שאנחנו נעבוד במקום הוועדות המחוזיות?      

חיים אקנין: לא, אנחנו עומדים בתור שנה

חיים אקנין:  משהתמ"א 13 נגמרה, שכבר יכולנו להגיש תכנית - - -     

דוד ביטן: תקשיב רגע

דוד ביטן:  זה תשובה לפיקוח על האכיפה

חיים אקנין: זה לא מעניין אותם

דוד ביטן: זה יעניין אותם כשנשב בישיבה

חיים אקנין: אז זה רק רגע, ועכשיו אני יכול לומר שמנגד אתה שומע פה סביב השולחן על קידום תכניות בהאון וגופרה וכאלה שמתקדמות יותר מהר מהרגיל

עידן גרינבאום: לא, זה ממש לא נכון, אנחנו נדפקים כמוכם בוועדה מחוזית, הכול בסדר

עידן גרינבאום:  אמרתי שספציפית בגלל המצוקה של המדרונות אז יש אמירה ושיח עם מינהל תכנון שתכנית למדרון שיט תקודם במהירות

חיים אקנין: אני רק רוצה לשאול שאלה נוספת

חיים אקנין:  האם שאלו את מי שבנה את התמ"א בעת התכנון של התמ"א, שכרגע על פיה אנחנו עובדים, ידעו שאסור לגרור סירות בכבישים? ענת פה נמצאת, אפשר לשאול אותה

חיים אקנין:  ענת, ידעת בתכנון התמ"א שאסור לגרור סירות על הכביש כשתכננת אותה?      

ענת אריאלי: אני לא ידעתי על - - -     

חיים אקנין: לא ידעת

חיים אקנין:  ולכן היבט החניונים בכלל לא נלקח

חיים אקנין:  בגלל זה אנחנו כאילו כרגע איזה עצם בגרון של מישהו כשבכלל אין גרון

ענת אריאלי: יש פה קצת מישמש

דוד ביטן: אחרי הישיבה השנייה הבנו שלא לקחו את זה בחשבון ולכן הם צריכים לאשר את השימושים החורגים בשלב הזה עד שיעשו את התכנון הראשי ולכן כל הנימוקים האלה של הוועדה שדחתה את החניונים במסגרת שימוש חורג הם נראים לי תלושים מהמציאות

חיים אקנין: היא לא דחתה, מרביתם לא דנים בנו

חיים אקנין:  יש לי הצעה קונקרטית

חיים אקנין:  אני חושב שמהדיון הזה, בגלל שגזר הדין לפעולות האכיפה עומד כרגע בדקה ה-99

דוד ביטן: אתה בינתיים קיבלת ארכה, הם אומרים

חיים אקנין: קיבלתי ארכה לארבעה חודשים כשאני מסביר לך שלא דנים שנה בפרטים הטכניים

דוד ביטן: לא, זה לא כך

דוד ביטן:  גם לך יש חלק בעניין

חיים אקנין: לא נכון

דוד ביטן: אם אתה תדע שיש לך כמה זמן שאתה רוצה אז אתה תמשוך - - -     

חיים אקנין: אבל אני כבר הגשתי לפני שנה

דוד ביטן: רבותיי, אמרתי לכם, כשאני הייתי יושב ראש - - -     

חיים אקנין: יש לי הצעה קונקרטית לפעולה, לעשות משהו

דוד ביטן: לא, אני לא דן כרגע באכיפה

דוד ביטן:  זה בישיבה סגורה

חיים אקנין: לא באכיפה

דוד ביטן: מהניסיון שלי כשנותנים זמן אז לוקחים את הזמן

דוד ביטן:  אני רוצה שהדברים ייפתרו, שני הצדדים צריכים לעשות את העבודה שלהם, הם אבל גם אתם, זה הכול

קריאה: אפשר להגיד עוד משהו אחד קטן? נולד פתאום משהו חדש בנושא המזחים

קריאה:  הרצפים שעליהם עומדות הסירות, כשאני רוצה לרדת לאכול, לשירותים או כל דבר אחר, פתאום הם החליטו שגם על זה חייבים להגיש תכנית

קריאה:  ירדתי עם הסירה למים, לצורך העניין פתרנו את הבעיה - - -     

קריאה: רמ"י אומרים שמה שקשור ל - - -     

קריאה: עכשיו קיבלנו מכתבים, אתה מבין? אחרי הוועדה הראשונה פתאום - - -     

דוד ביטן: רגע, תנו לי להבין

עידן גרינבאום: כבוד היושב ראש, עכשיו רמ"י התלבשו על דבר אחד

עידן גרינבאום:  יש מינגש בגנוסר, מזח, ששטים בו איזה 800,000-700,000 תיירים, שם הם שטים בסירות העץ הגדולות

עידן גרינבאום:  הם שלחו מכתב, אמרו שזה לא חוקי, המינגש הזה, אמרתי להם: אם לא טוב לכם תיירות בכנרת - - -     

דוד ביטן: אה, זה כאילו המינגש להגיע לסירה?      

עידן גרינבאום: להגיע לסירה

עידן גרינבאום:  אם לא טוב לכם תיירות בכנרת בואו נסגור אותה, רק תגידו

עידן גרינבאום:  אל תשלחו מכתבים, תהיו חדים, תגידו לא מתאים תיירות

קריאה: מתי זה קרה, עכשיו?      

עידן גרינבאום: עכשיו, השבוע

עידן גרינבאום:  ביום חמישי הגיע מכתב מרמ"י

דוד ביטן: רגע, יכול להיות שהמינגש הזה מחייב היתר

עידן גרינבאום: אבל הוא כבר 30 עומד שם

ששון גואטה: בא המינהל ראה ועדה, רוצה לבוא עליהם

ששון גואטה:  במקום שהמדינה תעזור לעודד עסקים ותיירות - - -     

דוד ביטן: מה זה רלוונטי? אם צריך היתר צריך היתר

קריאה: כן, אבל יש מינגשים קבועים ויש מינגשים לא קבועים

דוד ביטן: מה הגודל של המינגש?      

דוד ביטן: אבל פתאום צריך היתר, דוד

דוד ביטן: מה הגודל שלו?      

עידן גרינבאום: מטר, שניים

קריאה: רוחב של עשרה מטרים

קריאה: והוא עונתי

קריאה: רגע, מינהל התכנון פה יכול להגיד לנו מה נוגע למזחים? כמה זמן מותר למזח - - -     

קריאה: זה גשר פלסטי

דוד ביטן: צריך היתר לזה

קריאה: בואו נשאל את מינהל התכנון אם צריך היתר למשהו שנשאר שלושה חודשים במים

קריאה:  מצריך היתר או לא?      

דוד ביטן: אתה הורס את זה בחורף?     

קריאה: כן

קריאה:  מוציא את זה, זה צף, מפלסטיק, ללא יסודות

קריאה: 30 שנה לא היה צריך היתר

קריאה: זה כמו מצוף

דוד ביטן: היא לא תיתן לכם תשובה

קריאה: היא נתנה לנו תשובה

ששון גואטה: מה התשובה?      

קריאה: שלושה חודשים לא מצריך היתר

דוד ביטן: אז מה הם רוצים, המינהל? רוצים כסף?      

עופר בן עזרא: זה תחום שלי, תן לי להסביר

עופר בן עזרא:  אני כבר קרוב לעשר שנים מנהל נמל טבריה, לאחרונה רמ"י מבקש בקשה שאנחנו נאשר מינגש, לאו דווקא המינגש הגדול הזה, שהוא מוגדר כמתקן ימי

עופר בן עזרא:  יש מתקנים קטנים, מפלסטיק, שמוציאים אותם בחורף או מוציאים אותם בכל סערה, אבל יש התראה - - -     

דוד ביטן: אתה מוציא את זה

עופר בן עזרא: הם מוציאים את זה

עופר בן עזרא:  והם רוצים היתר על המינגש הזה

עופר בן עזרא:  זה מוגזם

דוד ביטן: אם זה לשלושה חודשים לדעתי לא צריך היתר

דוד ביטן:  זה גם לא מקובע ברצפה

קריאה: זה כן מקובע, עם עוגן, בלי יסודות

חגי יהודה לוין: אני אתן לך את התשובה מדויקת

חגי יהודה לוין:  מה שרמ"י אומר זה את הדבר הבא, מתקן שיט בתוך המים יאושר למול מתקן שיט מאושר

חגי יהודה לוין:  כל מי שאין לו מתקן שיט מאושר הוא בבעיה

חגי יהודה לוין:  הסיבה לדבר הזה זה שכרגע גוף המים שייך לרשות מקרקעי ישראל, כל מי שמניח היום מזח שאין לו היתר ואין לו רישיון מטיל את האחריות על מדינת ישראל ועל הגורמים הציבוריים ולא על עצמו

חגי יהודה לוין:  זו הסיבה היחידה

עידן גרינבאום: רגע, תסביר ליושב ראש

עידן גרינבאום:  היושב ראש, הכנרת היא שטח גלילי, היא לא שייכת, לא לטבריה, לא לעמק הירדן, לא למגדל ולא לאף אחד

עידן גרינבאום:  היא שייכת למדינה

עידן גרינבאום:  זאת אומרת הסמכות הסטטוטורית של הרשות נגמרת בשפת הכנרת

עידן גרינבאום:  כל מה שמעבר זה קרקע של המדינה

עידן גרינבאום:  אין לנו חוזים עליה לאף אחד ולכן עכשיו פתאום, אחרי 75 שנים, הם נזכרו

עידן גרינבאום:  הם יבואו מחר, יש את הנמלים של הדייגים, המעגנות, יש נמל דייגים בטבריה

משה פסל: למה מחפשים להפריע? זאת השאלה

משה פסל:  דברים של 30 שנה מחפשים, פתאום התעוררתם?      

קריאה: אתה יודע כמה כסף אפשר לעשות על זה?      

קריאה: תמיד אמרנו שצריך לפרק את רמ"י

משה פסל: תיכף יבקשו רישיונות גם להגיע לכנרת, גם זה תצטרך רישיון

חגי יהודה לוין: אני רק אשלים את המשפט האחרון שלי

חגי יהודה לוין:  מאחורי הדבר הזה בסוף יש תקדים משפטי

דוד ביטן: למה רק עכשיו העלית את זה?      

קריאה: כבוד היושב ראש, זה הגיע רק עכשיו, ב-3 ביוני יצא המכתב הזה

דוד ביטן: זה לישיבה הבאה

דוד ביטן:  גם רמ"י יהיו בישיבה הבאה ומשרד התיירות

אלירן גודס: אבל אני רוצה להגיד משהו לגבי המינגש, אני היחיד פה שנשפט עליו פעם אחת לפני חמש שנים ויש תקדים משפטי

אלירן גודס:  השופט אמר, בגלל אכיפה בררנית, כי אני היחיד שתבעו אותו אז הוא נתן קנס של כמה גרושים

דוד ביטן: אבל בזכות זה הולכים להסדיר לך את העניין

אלירן גודס: לא, הוא הסדיר את זה, השופט, והשופט קבע, הוא נתן פסק שאומר שהנחת מינגש צריך להיות אישור של מנהל נמל ואישור של הרשות

חגי יהודה לוין: לא נכון

חגי יהודה לוין:  הוא אמר בפסק הדין שכל מזח שמחובר לקרקע כולל עיגון לים דורש היתר בנייה

חגי יהודה לוין:  זה התקדים של התיק

חגי יהודה לוין:  אל תתווכח איתי, אני מכיר את הפרטים היטב

אלירן גודס: תשאל את צחי גביש, הוא יסביר לך

חגי יהודה לוין: אני לא צריך את צחי גביש

משה פסל: לא הבנתי, מה ההצדקה אחרי 30 שנה לבוא ולהפריע? מה הבעיה? איך, אם זה לא הפריע 30 שנה עכשיו זה מפריע?      

קריאה: למה לא אכפת את זה לפני זה?      

חגי יהודה לוין: למה אתה חושב שלא אכפתי? אתם יודעים כמה מינגשים פורקו?      

דוד ביטן: קודם כל זה לא רלוונטי, אם צריך היתר - - -      

קריאה: אבל מה מפריע המינגש?      

דוד ביטן: תשלח לנו בבקשה את פסק הדין הזה שהוא מדבר עליו, תשלח לנו לוועדה

דוד ביטן:  בישיבה הבאה נדון במזח, יהיו פה גם מהמינהל

דוד ביטן:  אני מבקש שמינהל התכנון יבדוק את העניין הזה של לעצור בהיתר, בלי היתר וכל הדברים מסביב, לקראת הישיבה הבאה

קריאה: אני מבקש להגיד רק דבר אחד חשוב, וזה גם טוב לכולם

קריאה:  ביום שישי האחרון הייתה נסיעת מכוניות בקשר לכל העניין של הספורט הימי ברחבי העיר טבריה והסובב

דוד ביטן: סירות או מכוניות?      

קריאה: מכוניות שחלק מהן גררו גם סירות

קריאה:  אני יכול להגיד לך, כבוד היושב ראש, למרות פקקים של שעתיים בתוך העיר, האהבה שהאנשים קיבלו מהציבור, מבעלי העסקים, זה משהו שהוא לא נורמלי

קריאה:  אנשים מחכים שעתיים בפקק ועדיין באים וכולם מחבקים ומלטפים

קריאה: ברור, אתם באים, אתם קונים, מה, מביאים כסף לעיר, ברור

רפאל טרבלסי: אני רק חייב לומר, לזכותך, כל הכבוד לך, דוד ביטן, על הרצון שלך לנסות לעזור

רפאל טרבלסי:  זהו, זה הדבר היחידי שרציתי להגיד

דוד ביטן: מי רוצה לדבר מהח"כים?      

משה פסל: כבוד היושב ראש, אני חושב שמדובר בנושא רציני מאוד, לא ברור לי פה הרבה דברים, למה פתאום מפריעים, פתאום זו נהייתה בעיה

משה פסל:  בסך הכול מדובר באנשים רציניים, גם תיירות, ואם מותר להגיד את זה פה, הם אנשים עם אמצעים גם, זה חשוב לעיר טבריה וחשוב ליישובים שם וזה דבר קריטי ביותר, ומי שיכול לעשות מאמץ לא צריך ללכת פה תמיד בדיוק ולהציק

משה פסל:       הרי אנחנו יודעים מה זה אכיפה ויודעים מה זה תכנון ויודעים שכשרוצים לעזור ורוצים לטובת העניין יודעים גם לעשות, וכשרוצים ללכת נגד אז יודעים גם ללכת נגד

משה פסל:  אנחנו אמנם צעירים, אבל אנחנו מכירים את הנושאים, מכירים תכנון, מכירים אכיפה ואם יש רצון טוב אז אפשר לתת בסוף לסירות האלה לשוט ולא חייבים להפריע להם וזה דבר חשוב לתושבים שם, זה חשוב לעיר, חשוב הכסף הזה

קריאה: חבל שלא באתי עם כובע, הייתי מוריד אותו בפניך

ששון גואטה: אני רוצה לחזק את מה שאמר חברי מושיקו פסל

ששון גואטה:  אני בתור בחור שגר בצפון אני מבין את העניין, אני מכיר את האזור הזה

קריאה: לתרנגולות שאתם מגדלים יש רמפה?      

ששון גואטה: לזה לא רוצים היתר

ששון גואטה:  זה בלי היתר, הם עוד לא באו עלינו

ששון גואטה:  בתור אחד שגר באזור, הנושא של תיירות הפנים וכל מה שקורה שם עם התחביב של החבר'ה האלה, מוסיף לעיר, אנשים באים לסירה או קונים במכולות, אוכלים במסעדות, אני רואה את זה בתור משימה לאומית, לדאוג שזה יקרה להם, בכל הכוח, אם זה לשבת עם המינהל ועם כל הרשויות כדי לאשר את זה כי זה מה שמחזק את טבריה

ששון גואטה:  כבוד היושב ראש, אני אומר לך, תהיה ירידה של 15%-20% בפדיונות של בעלי העסקים שם

דוד ביטן: לכן אני אומר שראשי הרשויות באזור, יש להם אינטרס מובהק לקדם את העניין הזה

דוד ביטן:  הם לא היו צריכים לחכות שאני אבוא במסגרת ועדת הכלכלה

משה פסל: עוד משהו, יש פה ראש מועצה שמנסה לקדם כל מיני עניינים שקשורים לתיירות ולחזק, ואני מכיר את הקשיים שעושים לו

משה פסל:  אז באותה ישיבה תביא עוד נושאים, אין בולדוזר כמו דוד ביטן

דוד ביטן: רבותיי, תודה רבה, הישיבה נעולה